Varjele minua, Jumala, -
sillä sinuun minä turvaan.
Minä sanon Herralle: -
"Sinä olet minun Herrani, -
paitsi sinua ei ole minulla mitään hyvää"; -
ja pyhille, jotka maassa ovat: -
"Nämä ovat ne jalot, -
joihin koko minun mielisuosioni".
Monta tuskaa on niillä, -
jotka ottavat vieraan jumalan; -
minä en uhraa niille verta juomauhriksi -
enkä päästä huulilleni niiden nimiä.
Herra on minun pelto- ja malja-osani; -
sinä hoidat minun arpani.
Arpa lankesi minulle ihanasta maasta, -
ja kaunis on minun perintöosani.
Minä kiitän Herraa, joka on minua neuvonut; -
yölläkin minua siihen sisimpäni kehoittaa.
Minä pidän Herran aina edessäni; -
kun hän on minun oikealla puolellani, en minä horju.
Sentähden minun sydämeni iloitsee -
ja sieluni riemuitsee, -
ja myös minun ruumiini asuu turvassa.
Sillä sinä et hylkää minun sieluani tuonelaan -
etkä anna hurskaasi nähdä kuolemaa.
Sinä neuvot minulle elämän tien; -
ylenpalttisesti on iloa sinun kasvojesi edessä, -
ihanuutta sinun oikeassa kädessäsi -
iankaikkisesti.
Tekstitys: Anna Lukka